පොලිස් ක්‍රීඩා කොට්ඨාසය මගින් සංවිධානය කරනු ලැබූ වාර්ෂික පොලිස් මලල ක්‍රීඩා උළෙලේ සමස්ත සූරතාව වන ජනාධිපති මහින්ද රාජපක්ෂ අභියෝගතා කුසලානය අත් කර ගැනීමට පිට පිට දෙවැනි වරටත් විශේෂ කාර්ය බළකාය සමත් විය.ක්‍රීඩක ක්‍රීඩිකාවෝ 3500 කට අධික සංඛ්‍යාවක් තරග වැදුණු පොලිස් ක්‍රීඩා උළෙලේ අනු සූරතාව ජනාධිපති ආරක්ෂක ඒකකයට හිමි විය.තරගාවලියේ දක්ෂතම ක්‍රීඩකයා වශයෙන් විශේෂ කාර්ය බළකායේ රත්නායක සම්මාන දිනූ අතර දක්ෂතම ක්‍රීඩිකාවෝ ලෙස ජනාධිපති ආරක්ෂක ඒකකයේ අයේෂා සහ අම්පාර පොලිස් කොට්ඨාසයේ වීරක්කොඩි සම්මාන හිමි කර ගත්හ.දක්ෂතම කාන්තා කණ්ඩායම වූයේ් ජනාධිපති ආරක්ෂක ඒකකයයි.